**แบบรายงาน Quick Win**

**ระดับความสำเร็จของการจัดทำสิทธิประโยชน์กลางผู้ป่วยใน ของระบบหลักประกันสุขภาพ 3 ระบบ**

**ไตรมาส 4/2563**

| **ขั้นตอนการดำเนินงาน****ตามเกณฑ์การให้คะแนน** | **ผลการดำเนินงาน** |
| --- | --- |
| มีข้อเสนอสิทธิประโยชน์กลางที่จำเป็นสำหรับผู้ป่วยใน | ได้จัดทำข้อเสนอแนวทางและหลักเกณฑ์ในการพิจารณาและกำหนดชุดสิทธิประโยชน์หลักและชุดสิทธิประโยชน์เสริม ในระบบประกันสุขภาพภาครัฐดังนี้ 1. การจัดระบบหลักประกันสุขภาพของประเทศไทยควรยกระดับคุณภาพ ความคุ้มค่า ความสามารถในการจ่าย และความเป็นธรรมระหว่างระบบหลักประกันสุขภาพ ดังนี้ 1.1 สิทธิประโยชน์หลักด้านสุขภาพที่ทุกคนจะได้รับอย่างเท่าเทียม ซึ่งจะประกอบด้วย ชุดสิทธิประโยชน์พื้นฐาน (Basic Health Package) เป็นชุดสิทธิประโยชน์ที่ประชาชนได้รับตามความจำเป็นด้านสุขภาพ และชุดสิทธิประโยชน์ด้านสุขภาพขั้นครัวเรือนล้มละลาย เพื่อให้ความช่วยเหลือการครอบคลุมประชาชนผู้มีรายได้น้อย โดยมีเกณฑ์พิจารณา ดังนี้ 1) ขนาด (Magnitude) ใช้ตัวชี้วัดด้านภาระของโรค ในการเปรียบเทียบเพื่อเลือกโรคที่มีความสำคัญ ไม่ว่าจะเป็นสาเหตุ การแพร่ระบาด หรืออัตราการเสียชีวิต  2) ความครอบคลุม (Comprehensiveness) การบริการด้านสุขภาพนั้น จะต้องครอบคลุมทุกการบริการที่ส่งผลให้ประชาชนมีสุขภาพ และคุณภาพชีวิตที่ดีซึ่งการบริการนั้นรวมถึงการป้องกันความเจ็บป่วยที่อาจจะเกิดขึ้นในอนาคต (Prevention) การตรวจคัดกรอง (Screening) การตรวจวินิจฉัย (Diagnosis) การรักษา (Treatment) และการชดเชย (Compensation)  3) การเข้าถึง (Accessibility) ระบบหลักประกันสุขภาพ ต้องเน้น ให้ประชาชนต้องรู้จักรับผิดชอบสุขภาพของตัวเองก่อน และให้ใช้บริการด้านสุขภาพเมื่อมีความจำเป็น เหมาะสม และสมเหตุสมผลเท่านั้น ดังนั้นเมื่อมีความจำเป็นประชากรไทยต้องสามารถเข้าถึงบริการได้สุขภาพขั้นพื้นฐานที่มีคุณภาพและปลอดภัยได้อย่างทั่วถึง (Universality) และเป็นเสมอภาค (Equity) เช่น ประชาชนต้องได้รับการบริการที่จำเป็นโดยไม่ก่อให้เกิดการล้มละลาย จากรายจ่ายสุขภาพในครัวเรือน เป็นต้น 4) การเพิ่มประสิทธิภาพ (Optimization) การบริหารจัดการ ด้านระบบต้องมีความคุ้มค่าทางด้านเศรษฐศาสตร์สูงที่สุดในมุมมองของทุก ๆ ฝ่าย ทั้งประชาชน/ผู้ป่วย ผู้ให้บริการ และรัฐบาล  5) ความยั่งยืน (Sustainability) ระบบบริหารจัดการหลักประกันสุขภาพแห่งชาติต้องคำนึงถึงศักยภาพของระบบบริการสุขภาพ และผลกระทบต่องบประมาณของประเทศ (Budget Impact) ภายใต้งบประมาณที่จำกัด ซึ่งระบบการบริหารจัดการจะต้องมีการคิดหาแนวทางในการเพิ่มศักยภาพ ของระบบอย่างสม่ำเสมอ เพื่อเป็นการเตรียมความพร้อมในการรับมือกับ การเติบโตของประชากรที่เพิ่มขึ้น หรือปัญหาด้านสุขภาพที่เพิ่มขึ้น  1.2 ชุดสิทธิประโยชน์เสริม 1 เป็นการเสริมสิทธิประโยชน์ของแต่ละกองทุนที่จะทำการตกลงกับหน่วยงานเอกชนหรือหน่วยงานบริการด้านสุขภาพของรัฐเพื่อให้ได้สิทธิประโยชน์มากขึ้น  1.3 ชุดสิทธิประโยชน์เสริม 2 เป็นการเสริมสิทธิประโยชน์ ในส่วน ที่ประชาชนต้องเป็นผู้จ่ายเพิ่มให้แก่โรงพยาบาลเพื่อให้ได้รับสิทธิประโยชน์เพิ่มเติมตามความพึงพอใจและระดับรายได้(รายละเอียดตามเอกสารแนบ) |